**PÁLYÁZATI FELHÍVÁS**

**SZAKMAI TANULMÁNYÚTON VALÓ RÉSZVÉTELRE**

**ERASMUS+ PROGRAM**

**A projekt címe:**

„Maradj pályán – A tömbösített képzés újszerű alkalmazása a szezonális szakmákban”

**A projekt célja:**

A Békés megyei gazdaság egyik legnagyobb problémája jelenleg a szakképzett munkaerő hiánya. A kihívás kezelésére a BMKIK Szakképzési Bizottsága két területet jelölt ki: a pályaorientációs tevékenységek fokozását, valamint a lemorzsolódás csökkentését. A munkaerőhiány fokozódásával szorosan összefüggésben lévő lemorzsolódási mutatók azonban még mindig a beavatkozás szükségességét jelzik. Azokban a szakmacsoportokban, amelyek a munka szezonális jellege nagyban meghatározza a szakmai gyakorlat ideális időpontját. A projekt részeként spanyolországi kiutazásra kerül sor 5 munkanapra, a tervek szerint 2022 áprilisában.

A szakmai tanulmányút munkanyelve: angol

A tanulmányútra szakirányú szakmai végzettséggel rendelkező, angol nyelven középszinten beszélő szakemberek jelentkezést várjuk.

A jelentkezőknek a honlapon található jelentkezési lapot kell eljuttatni a BMKIK Külgazdasági és EU-integrációs Osztályára legkésőbb 2021. december 10-én 12.00 óráig személyesen.

A kiválasztásnál a pályázatok formai követelményeknek való megfelelésének ellenőrzését követően a jelentkezők szakképzésben betöltött szerepét, illetve tevékenységi körét mérlegeli majd a bíráló bizottság, szem előtt tartva azt, hogy a kiválasztott résztvevők a projekt során szerzett új ismereteiket minél nagyobb hatékonysággal tudják majd későbbi munkák során hasznosítani.

Békéscsaba, 2021. november 18.

**Hatos Istvánné s.k.**

BMKIK Szakképzési Bizottság elnöke